text: Sønderjyske nærmer sig nedrykningsstregen
  24 august 2013 kl. 06.37
  Sønderjyskes superligahold tabte 3-1 i aftes mod AGF ? og nærmer sig en nedrykningsplads.
  Det begyndte så godt i aftes på Århus stadion. Allerede efter to minutters spil headede Sønderjyskes Hallgrimur Jonasson bolden i AGF?s mål.
  Men allerede efter otte minutter udlignede AGF?s Hjalte Nørregaard direkte på et hjørnespark. Og i 2. halvleg scorede Søren Larsen både til 2-1 og 3-1.
  8.925 overværede kampen, som bragte Sønderjyske faretruende nær ned rykningsstregen.
  Hvis FCK i weekenden slår Viborg, er Sønderjyske under stregen ? og hvis også Brøndby vinder, er Sønderjyske sidst.
  